Q Anon, ukuvulwa kwe-Epstein, uxhumano lukaClinton, 'umphakathi weqiniso': kuzobe kunjalo! » 4. Chaza ukuthi kungani ukholo lungapheleli ekuzwisiseni injongo kaNkulunkulu kuphela. 4 Ukuba lokholo kayisikho kuzwisisa nje ukuthi iyini injongo kaNkulunkulu. Kodwa ukholo luyamfuqa umuntu ukuthi aphilele ukwenza intando kaNkulunkulu lokuthi azimisele ukunceda abanye ukuthi bazwisise lokho uNkulunkulu akwenzileyo ukuze abasindise. ngokwesibonelo, cabanga ngendlela abantu emhlabeni ababona ngayo umtshado. ibhayibhili lifundisa ukuthi umtshado ungcwele, kumele ukuthi umuntu azimisele ukuhlala kuwo. (umathewu 19:5, 6, 9) izikhathi ezinengi, amafilimu kanye lezinhlelo ze--tv zomhlaba lo kutshengisa umtshado njengesivumelwano sesikhatshana, esingephulwa lula nje. njengemakhristu kumele siqaphele ukuthi lowombono kasathane kawuphambanisi ukucabanga kwethu. nxa singaqaphelanga, lokho kungaphambanisa umbono wethu, kusenze singasazimiseli ukugcina isithembiso esasenza kwesitshade laye. nxa silezinhlupho zomtshado, singase silingeke ukuthi sidinge omunye umuntu esingatshadanga laye ukuthi asizwisise njalo asisekele. ngokuhamba kwesikhathi, omunye umuntu okungaba ngesisebenza laye kumbe esikholwa laye, angakhanya angani uyaluzwisisa kakhulu uhlupho esikulo. nxa singavumela ukuthi kube lesimo esinjalo sokuthandana, singazithola sesenze isono.